Foto: FAH

NAKON što je MOST-ov zastupnik Miro Bulj aktualizirao pitanje ukidanja ureda bivšeg predsjednika Stjepana Mesića, oglasio se i sam Mesić, piše dnevnik.hr.

Mesić je kazao kako od nove Vlade očekuje reforme te da najave ukidanja svog ureda smatra politikanstvom, a ne reformama.

"To uvijek lijepo zvuči mojim političkim protivnicima. Oni trebaju reći, oni su moji politički protivnici i to njih muči, a ne 800 tisuća za hrvatsku državu. To je podcjenjivanje hrvatske države", zaključio je Stjepan Mesić.

Tekst se nastavlja ispod oglasa

"Sve što radim, radim u svrhu lobiranja za Hrvatsku. Ne znam tko je Bulj, on valjda zna u čemu se sastoji moj posao, kako izgleda rad moj. MOST-ovci, znate kako, oni imaju sada prečeg posla.

Biraju premijera, ministre... A vidite, jedan se sada bavi sa mnom", kaže Mesić za Danas RTL.



"To treba pitati firme koje preko mene pitaju i dolaze do pozicija na tržištu", dodao je za HRT.